**Окръжен съд – Велико Търново**

**обявява**

**ученически конкурс за есе на тема**

**„Свободата на личността – права, отговорности и морал“**

**и ученически конкурс за рисунка на тема**

**„Съдът през моите очи“**

**РЕГЛАМЕНТ НА КОНКУРСА ЗА ЕСЕ:**

1. Право на участие в конкурса имат ученици от 8 до 12 клас.

2. Формат – творбите трябва да са с обем до четири стандартни страници

А4, двустранно подравняване, шрифт Times New Roman 14;

3. Критерии за оценяване:

 • тематична свързаност;

 • последователност/логика на изложението;

 • структура: увод – изложение – заключение;

 • езиков речник и умение да бъде използван;

 • правопис и пунктуация.

**РЕГЛАМЕНТ НА КОНКУРСА ЗА РИСУНКА:**

1. Право на участие в конкурса имат ученици от две възрастови групи:
* от 4 до 7 клас;
* от 8 до 12 клас.
1. Формат – без ограничения в размера; могат да се използват разнообразни материали и техники – бои, моливи, флумастери, пастели и др.
2. Критерии за оценяване:

 • оригиналност;

 • автентичност;

Всички изпратени творби трябва да съдържат придружаваща информация:

 • трите имена на автора;

 • учебно заведение и клас;

 • телефон за връзка с ученика или учителя;

 • e-mail за връзка.

Срокът за участие е до 10 юни 2022 г (включително). Есетата могат да се подават на e-mail: vtos.pr@abv.bg, а рисунките – лично, всеки работен ден от 9.00 часа до 17.00 часа, на регистратурата на Окръжен съд – Велико Търново, или по пощата на адрес: гр. Велико Търново 5000, ул. „Васил Левски” № 16, на вниманието на Надежда Кръстева – „Връзки с обществеността“ – за Конкурса за ученическа рисунка.

Всеки автор има правото да участва и в двата обявени конкурса.

Оценяването ще се осъществи от комисия, включваща съдии и съдебни служители, сформирана със заповед на административния ръководител - председател на Окръжен съд – Велико Търново.

Авторите на класираните на първите места творби, и в двата конкурса, ще получат грамоти и материални награди. Всички участници ще бъдат поканени на церемония по награждаване в Съдебната палата във Велико Търново, като датата и часът на провеждане на събитието ще бъдат уточнени допълнително. При обективна невъзможност за присъствие, наградите и грамотите ще бъдат изпратени по пощата.

Отличените творби ще бъдат публикувани на интернет страницата на Окръжен съд – Велико Търново, а най-добрите рисунки ще бъдат подредени в изложба.